b"\n_START_ARTICLE_\nPurcari, \xc8\x98tefan Vod\xc4\x83\n_START_SECTION_\nGeografie\n_START_PARAGRAPH_\nLocalitatea este amplasat\xc4\x83 pe cursul inferior al fluviului Nistru._NEWLINE_La nord de sat, pe malul Nistrului, este amplasat\xc4\x83 r\xc3\xa2pa din Purcari, o arie protejat\xc4\x83 din categoria monumentelor naturii de tip geologic sau paleontologic.\n_START_SECTION_\n\xc8\x98coala\n_START_PARAGRAPH_\nP\xc3\xa2na la 1966 \xc8\x99coala era medie incomplet\xc4\x83 (de 8 ani). Prima promo\xc8\x9bie a \xc8\x99colii medii Purcari a fost la 1968.\n_START_SECTION_\nInunda\xc8\x9bii\n_START_PARAGRAPH_\nSatul, \xc3\xaen special partea veche, se afl\xc4\x83 \xc3\xaen lunca Nistrului. P\xc3\xa2n\xc4\x83 la construirea digurilor care protejeaz\xc4\x83 terenurile agricole de inunda\xc8\x9bii (\xc3\xaen anii '60), inunda\xc8\x9biile aveau loc destul de des. Se spune c\xc4\x83 apa venea p\xc3\xa2n\xc4\x83 la a doua treapt\xc4\x83 a prim\xc4\x83riei._NEWLINE_\xc3\x8en 2008 digurile au cedat \xc8\x99i apele Nistrului au p\xc4\x83truns \xc3\xaen sat provoc\xc3\xa2nd daune considerabile.\n_START_SECTION_\nConacul Purcari\n_START_PARAGRAPH_\nConacul Purcari se afl\xc4\x83 pe colinele comunei Purcari \xc3\xaen raionul \xc8\x98tefan Vod\xc4\x83. Pe teritoriul conacului Purcari se afl\xc4\x83 crama din Purcari, cea mai veche cram\xc4\x83 din Republica Moldova, care dateaz\xc4\x83 din anul 1827.\n_START_SECTION_\nAmplasare\n_START_PARAGRAPH_\nPodgoriile din Purcari sunt situate pe coasta de vest a r\xc3\xa2ului Nistru. Pantele principale sunt cele de Est \xc8\x99i Sud-vest. Pantele line \xc8\x99i de obicei foarte \xc3\xaentinse au un unghi de 5-10\xc2\xb0, mai rar 15\xc2\xb0. V\xc3\xa2nturile dinspre Marea Neagr\xc4\x83 \xc3\xaembl\xc3\xa2nzesc gerul iernii, iar vara domolesc ar\xc8\x99i\xc8\x9ba. \xe2\x80\x9ePurcarii viticoli\xe2\x80\x9d se situeaz\xc4\x83 pe aceea\xc8\x99i latitudine ca \xc8\x99i celebrele podgorii Bordeaux. R\xc4\x83d\xc4\x83cina vi\xc8\x9bei-de-vie p\xc4\x83trunde ad\xc3\xa2nc prin straturile de carbon, \xc3\xaen c\xc4\x83utarea apei. Aceste p\xc4\x83m\xc3\xa2nturi sunt bune pentru cultivarea soiurilor ro\xc8\x99ii de struguri.\n_START_SECTION_\nClim\xc4\x83\n_START_PARAGRAPH_\nClima microzonei Purcari se caracterizeaz\xc4\x83 prin temperaturi active de 32-33\xc2\xa0\xc2\xb0C \xc8\x99i relativa umiditate a aerului. Purcarii sunt de fapt o c\xc3\xa2mpie \xc3\xaenalt\xc4\x83 colinar\xc4\x83, situat\xc4\x83 \xc3\xaen apropierea r\xc3\xa2ului Nistru. Albiile \xc8\x99i luncile r\xc3\xa2ului sunt ad\xc3\xa2nc conturate \xc8\x99i de obicei au pante line, \xc3\xaentinse, \xc8\x99i coline \xc3\xaenalte. Altitudinea variaz\xc4\x83 de la 120-160 metri.\n_START_SECTION_\nSol\n_START_PARAGRAPH_\nSolul deosebit din Purcari, cu textur\xc4\x83 nisipoas\xc4\x83 \xc8\x99i lutoas\xc4\x83 \xc3\xaen a c\xc4\x83rei compozi\xc8\x9bie intr\xc4\x83 un element rar, rubidiul, favorizeaz\xc4\x83 ob\xc8\x9binerea de vinuri de culoare specific\xc4\x83, de la purpuriu la ro\xc8\x99u intens, merg\xc3\xa2nd p\xc3\xa2n\xc4\x83 la ro\xc8\x99ul \xc3\xaentunecat, aproape negru."